## Les famílies de cinc centres de la Comunitat Valenciana voten este dimecres si s’acullen a la jornada contínua en el curs 2025-2026

*** Les famílies de dos centres de la província de Castelló i tres de la de València es pronuncien sobre la modificació de la jornada
* En el curs 24-25 un total de 779 col·legis oferixen jornada contínua, un 56,9 % del total**

Les famílies de cinc centres educatius de la Comunitat Valenciana voten este dimecres, 5 de març, si s’acullen a la jornada contínua en el curs 2025-2026.

En esta votació sobre la modificació de la jornada escolar participaran les famílies de dos centres de la província de Castelló (CEIP l’Hereu de Borriol i CEIP Censal de Castelló de la Plana) i tres de la província de València (CEIP Jaime I el Conquistador de Paterna, CEIP Sanchis Guarner de Llocnou d’En Fenollet  i CEIP Montolivet de València). En el cas de la província d’Alacant no hi ha centres que participen en la votació.

Per a arribar a la votació els centres públics han hagut de tindre, prèviament, l’aprovació d’una majoria qualificada de dos terços del claustre i del Consell Escolar. En la votació de les famílies que se celebra este dimecres ha d’obtindre’s un 55 % de vots favorables sobre el total del cens per a poder autoritzar la jornada contínua.

En el curs escolar vigent, 2024-2025, un total de 779 col·legis oferixen jornada contínua, la qual cosa suposa un 56,9 % del total, després d’un consens de claustre, Consell Escolar i famílies.

Fecha: 03/03/2025